གཞི་རྩའི་སྟེང་ཙོང་ཆུའི་ལྷོ་འགྲམ་དུ་ཆུ་དཀོན་པའི་གནད་དོན་ཐག་གཅོད་བྱས་ཏེ་ཙོང་ཆུའི་བཞུར་རྒྱུན་གྱི་ཆུའི་ཐོན་ཁུངས་ལུགས་མཐུན་སྒོས་བཀོད་སྒྲིག་དང་ཕན་ནུས་མཐོ་བའི་སྒོ་ནས་བེད་སྤྱོད་བྱེད་པ།སྐྱེ་ཁམས་སྲུང་སྐྱོབ་དམིགས་འབེན་མངོན་འགྱུར་བྱས་ཏེ་སྤྱི་ཚོགས་དཔལ་འབྱོར་འཕེལ་རྒྱས་དང་སྐྱེ་ཁམས་ཆུ་བཀོལ་གྱི་འགན་སྲུང་ནུས་པ་མཐོར་འདེགས་གཏོང་ཆེད།མཚོ་སྔོན་ཞིང་ཆེན་གྱིས་ཉིས་སྟོང་བཅུ་གསུམ་ལོ་ནས་བཟུང་ཙོང་ཆུའི་ལྷོ་འགྲམ་གྱི་ཆུ་བེད་ཆུ་གཏོང་བཟོ་སྐྲུན་གྱི་དུས་སྐབས་སྔོན་མའི་ཞིབ་འཇུག་བྱ་བ་སྤེལ་བར་མ་ཟད་དེར་འཆར་འགོད་བྱས།མིག་སྔར།བཟོ་སྐྲུན་དེའི་འཆར་འགོད་དང་ལས་གཞི་གྲོས་གཞིའི་ཡི་གེའི་སྒྲིག་བཟོ་ཡོངས་གྲུབ་བྱས་ཡོད་པ་དང་།རྒྱལ་ཁབ་འཕེལ་རྒྱས་བཅོས་སྒྱུར་ཨུ་ཡོན་ལྷན་ཁང་དང་ཆུ་བེད་པུའུ་ཡི་རྒྱབ་སྐྱོར་ཆེན་པོས་འོགབཟོ་སྐྲུན་འདི་རྒྱལ་ཁབ་ཀྱིས་རྒྱབ་སྐྱོར་བྱེད་པའི་ཞིང་ཆེན་བཞིའི་བོད་ཁུལ་གྱི་དཔལ་འབྱོར་སྤྱི་ཚོགས་འཕེལ་རྒྱས་གཏོང་བ་དང་ཡུན་སྐྱོང་བདེ་འགོད་ཀྱི་འབྲེལ་ཡོད་ཡིག་ཆའི་ཁྲོད་ཚུད་ཡོད་པར་མ་ཟད།རྒྱལ་ཁབ་ཆུ་བེད་བཅོས་སྒྱུར་འཕེལ་རྒྱས་ཀྱི་ལོ་ལྔའི་འཆར་གཞི་བཅུ་གསུམ་པའི་འཆར་འགོད་དང་ནུབ་ཕྱོགས་གསར་སྤེལ་ཆེན་པོའི་ལོ་ལྔའི་འཆར་གཞི་བཅུ་གསུམ་པའི་འཆར་འགོད་ཁྲོད་ཚུད་ཡོད།